"La data de 29 mai, poliţiştii Inspectoratului de Poliţie Judeţean Prahova - Serviciul de Investigare a Criminalităţii Economice pun în executare 7 mandate de percheziţie domiciliară, în judeţul Prahova, la adresele unor persoane fizice, la sediul unei instituţii publice şi la sediul unei instituţii financiare, într-o cauză penală în care se efectuează cercetări privind săvârşirea infracţiunilor de înşelăciune, fals în înscrisuri şi uz de fals", informează Inspectoratul Judeţean de Poliţie (IPJ) Prahova.
Conform sursei citate, în perioada 2022 - 2023, persoanele bănuite ar fi solicitat şi obţinut mai multe împrumuturi de la un CAR, folosind înscrisuri care conţineau date nereale privind condiţiile necesare obţinerii acestora şi adeverinţe de salariat falsificate.
Surse judiciare au precizat, pentru Agerpres, că percheziţii au loc la sediul Serviciului Judeţean de Ambulanţă (SJA) Prahova.